Dit ten minste is die humanistiese reaksie wat jy op so ‘n vraag kan verwag. God is alles goed en alles liefde en Hy het alles lief wat hy gemaak het. Die wêreld behoort aan hom en die volheid daarvan en Hy dra alles deur die woord van sy krag. Dit is die reaksie wat jy uit die susterskerke en die kerk van Rome kan verwag. Die groot vraag is egter: Is dit die waarheid?
Dis eenvoudig, dit staan alreeds vir ons in die bybel geskryf dat alle mense nie gered kan word nie. Terwyl hierdie ‘n baie groot studie is, gaan ek dit net op ‘n kort manier antwoord. Weereens raai ek jou aan om verder te gaan studeer in die saak. Daar is baie inligting in die bybel daaroor. Jy het regtig nie eens nodig dat iemand dit vir jou interpreteer nie.
Gen 6:2 sien die seuns van God dat die dogters van die mense mooi was, en hulle het vir hulle as vroue geneem almal wat hulle verkies het.
Gen 6:4 In dié dae was die reuse op die aarde, en ook daarna, toe die seuns van God by die dogters van die mense ingegaan en dié vir hulle kinders gebaar het. Dit is die geweldiges uit die ou tyd, die manne van naam.
Num 13:33 Ons het daar ook die reuse gesien, die kinders van Enak, van die reuse afkomstig; en ons was soos sprinkane in ons oë; so was ons ook in hulle oë.
Deu 2:11 Hulle word ook vir Refaïete gehou, soos die Enakiete; maar die Moabiete het hulle Emiete genoem.
Exo 17:14 Toe sê die HERE vir Moses: Skrywe dit as ‘n aandenking in ‘n boek en prent dit Josua in, dat Ek die gedagtenis van Amalek onder die hemel heeltemal sal uitdelg.